انا نفسي افهم ليه في ناس هيدخلو النار !؟ يعنى ليه ربنا بيهدى ناس وبيشرح صدرهم للهداية وناس لا .. يعنى لو ربنا هو اللي كاتبلهم ان هما مش هيكونو مسلمين هيتعذبو ليه .. انا نفسي افهم الحكمة في قدر غير المسلمين يعنى مثلا بيكون مكتوبلهم فرصة للهداية وهما مش بيستغلو ولا ايه !
أهلًا بك..  عندنا بعض الحقائق في هذا المقام أولًا :  1- الله يعلم كل شيء ، يعني يعلم الذين يدخلون الجنة ، ويعلم الذين يدخلون النار ، فلماذا يُسأل دائمًا عن الجانب الآخر؟ ، لماذا لا يأتي سؤال يقول : أنا نفسي أفهم ليه في ناس هيخشوا الجنة طالما ربنا هو اللي كاتب لهم؟!  عشان حاجة حلوة صح؟  بس في الحالتين الكتابة واحدة ، اللي كتب للناس الجنة ، هو اللي كتب لهم النار ، وبالتالي لما الشيطان يجيلك ويقولك الكلام دا ، قل له : ما هو كتب للناس الجنة برضه ، إشمعنى دي؟ 2- علم الله كل شيء لا يعني أبدًا أنه أجبر أحدًا على أن يفعل شيئًا ، إطلاقًا ، نحن لا نقول بهذا ، إحنا بنقول أن الله تعالى ، وضح سبيل الجنة ، ووضح سبيل النار زي ما قال سبحانه وتعالى : "وَهَدَيْنَاهُ النَّجْدَيْنِ" ، وخلق للإنسان إرادة وقدرة يختار بها طريقه ، فهو اللي هيدخل النار دا هو فعل ما يستوجب دخول النار ، يعني كفر "بإرادته" ، زي ما ربنا سبحانه وتعالى قال : "وَقُلِ الْحَقُّ مِن رَّبِّكُمْ ۖ فَمَن شَاءَ فَلْيُؤْمِن وَمَن شَاءَ فَلْيَكْفُرْ" فمن "شاء" ، فهو ماحدش جبره على الفعل ، طيب؟  وبالتالي هو أتى "بإرادته" ما يستوجب العقوبة ، وبالتالي يستحقها.. 3- أما ليه دي كانت العقوبة ، يعني ليه ربنا اختار النار دونًا عن غيرها لتكون عقوبة الكافرين؟  فدا اللي مالناش نسأله ولا نتدخل فيه .. لأن الله قال : لَا يُسْأَلُ عَمَّا يَفْعَلُ وَهُمْ يُسْأَلُونَ وفي هذا الخصوص ، اقرأ الإجابة دي :  https://ask.fm/Alghazimh/answers/142011576645